

Klubbhåndbok

Hetlevik IL



2021-2023

Dato: 16. juni 2019, revidert 29. mars 2022

Revideres innen: 1. juni 2023

Arbeidsgruppe: Mona Heen, Hanne Thune Johnsen og Susanne Eide

Innhold

[1 Klubbinformasjon 4](#_Toc144670171)

[2 Innledning 4](#_Toc144670172)

[3 Klubbens visjon og mål 4](#_Toc144670173)

[3.1 Visjon 4](#_Toc144670174)

[3.2 Mål 4](#_Toc144670175)

[4 Klubbens verdigrunnlag 5](#_Toc144670176)

[4.1 Verdier 5](#_Toc144670177)

[4.1.1 Glede 5](#_Toc144670178)

[4.1.2 Utvikling 5](#_Toc144670179)

[4.1.3 Trygghet 5](#_Toc144670180)

[4.1.4 Samhold 5](#_Toc144670181)

[4.2 Fair play 5](#_Toc144670182)

[4.3 Trygger rammer – rutiner og retningslinjer 6](#_Toc144670183)

[4.3.1 Mobbing og rasisme 6](#_Toc144670184)

[4.3.2 Trafikksikkerhet 6](#_Toc144670185)

[5 Klubbens lover 7](#_Toc144670186)

[6 Klubbens målgruppe (aldersklasser, lag) 7](#_Toc144670187)

[7 Klubbens organisering 8](#_Toc144670188)

[7.1 Årsmøtet 8](#_Toc144670189)

[7.2 Klubbens organisasjonskart med rollebeskrivelser 8](#_Toc144670190)

[7.3 Styrets sammensetning og oppgaver 8](#_Toc144670191)

[7.3.1 Styrets viktigste oppgaver 9](#_Toc144670192)

[7.3.2 Leder 9](#_Toc144670193)

[7.3.3 Nestleder 10](#_Toc144670194)

[7.3.4 Arrangements ansvarlig 10](#_Toc144670195)

[7.3.5 Økonomiansvarlig 10](#_Toc144670196)

[7.3.6 Økonomiutvalg 11](#_Toc144670197)

[7.3.7 Markedsutvalg 11](#_Toc144670198)

[7.3.8 Sekretær: 11](#_Toc144670199)

[7.3.9 Kvalitetsklubbansvarlig 12](#_Toc144670200)

[7.3.10 Sportslig leder 12](#_Toc144670201)

[7.3.11 Anleggsansvarlig (hus/bane) 13](#_Toc144670202)

[7.3.12 Varamedlem 13](#_Toc144670203)

[7.4 Beskrivelse av øvrige roller/funksjoner: 13](#_Toc144670204)

[7.4.1 Fiks ansvarlig 13](#_Toc144670205)

[7.4.2 Fair Play kontakt 14](#_Toc144670206)

[7.4.3 Valgkomité 14](#_Toc144670207)

[7.4.4 Representant til valgkomite` i Hetlevik alliansen 14](#_Toc144670208)

[7.4.5 Kontrollkomite 15](#_Toc144670209)

[7.4.6 Materialforvalter 15](#_Toc144670210)

[7.4.7 Trenerveileder 15](#_Toc144670211)

[7.4.8 Rekrutteringsansvarlig 15](#_Toc144670212)

[7.4.9 Dommeransvarlig 16](#_Toc144670213)

[8 Lagets organisering 16](#_Toc144670214)

[8.1 Trener 16](#_Toc144670215)

[8.2 Lagleder 17](#_Toc144670216)

[8.3 Foreldrekontakten 18](#_Toc144670217)

[9 Klubbdrift/rutiner 18](#_Toc144670218)

[9.1 Politiattest 18](#_Toc144670219)

[9.2 Retningslinjer trenerbekledning: 19](#_Toc144670220)

[9.3 Kontingenter, avgifter, medlemskap 20](#_Toc144670221)

[9.3.1 Medlemskontingent 20](#_Toc144670222)

[9.3.2 Øvrige avgifter 20](#_Toc144670223)

[9.4 Forsikring 21](#_Toc144670224)

[9.5 Gjennomføring av klubbens hjemmekamper 21](#_Toc144670225)

[9.6 Arrangement 22](#_Toc144670226)

[9.7 Informasjon om dommere 22](#_Toc144670227)

[10 Økonomi – plan for økonomistyring 22](#_Toc144670228)

[11 Informasjon/kommunikasjon 25](#_Toc144670229)

[12 Rekrutteringsplan 25](#_Toc144670230)

[13 Utdanning/kompetanse 26](#_Toc144670231)

# Klubbinformasjon

Klubbnavn: Hetlevik Idrettslag (Hetlevik IL)

Stiftet: 30. mai 1946

Postadresse: Pb 51, 5325 Follese

E-postadresse: post@hetlevikil.no

Internettadresse: www.hetlevikil.no

Organisasjonsnummer: 986 044 972

Bankforbindelse: Sparebanken Vest

Bankkonto: 3630.09.03651

Medlem av: Norges idrettsforbund og olympiske og paralympiske komite

Tilknyttet: Norges Fotballforbund og NFF Hordaland

Eiendeler: Eier og driver egen bane og klubbhus. Eier også egen traktor med utstyr. Er medeier i Kulturfabrikken i Hetlevik (1/3).

# Innledning

Klubbhåndboka skal svare på de viktigste spørsmålene om Hetlevik Idrettslag og gjøre det enkelt å finne ut hva som gjelder internt i klubben. Den skal sikre at det er kontinuitet i det som bestemmes og gjøres.

Klubbhåndboka er laget av kvalitetsklubbansvarlige i samarbeid med styret. Vi har fått innspill fra komiteer, utvalg, trenere, utøvere og foreldre i klubben. Håndboka er et arbeidsverktøy for alle medlemmer, utøvere, foreldre, styret, komiteer, utvalg, trenere og dommere i vår klubb.

Håndboka skal benyttes til å forstå og kommunisere hva som er viktig i vår klubb, hvem vi er og hvilke målgrupper vi er til for. Klubbhåndboka skal være tilgjengelig på nettsiden vår.

# Klubbens visjon og mål

## V**isjon**

Hetlevik Idrettslag sin visjon er: **VENNER FOR LIVET!**

## Mål

Hetlevik Idrettslag skal ha et godt tilbud til alle medlemmene våre. Vi ønsker å bygge samhold, vennskap og et forhold til aktivitet som varer hele livet.

Hetlevik Idrettslag skal ha et godt miljø og skal:

* være en inkluderende klubb der hver enkelt skal føle seg ivaretatt og at deres meninger blir verdsatt
* utvikle medlemmene både sportslig og sosialt gjennom deltakelse i ulike aktiviteter
* gi et tilbud til alle som vil spille fotball, både bredde- og talentutvikling
* være en arena der alle føler seg trygg på hverandre
* aktivt jobbe for å skape samhold i bygden
* gi medlemmene kunnskap om sammenhengen mellom trening, kosthold og søvn, og bidra til at medlemmene utvikler gode holdninger til en sunn livsstil
* være nøktern og ta vare på fellesskapets verdier

# Klubbens verdigrunnlag

## Verdier

Som idrettslag skal Hetlevik Idrettslag være en viktig aktør i lokalmiljøet og klubben skal være kjent som:

**GUTS**

**Glede- Utvikling- Trygghet- Samhold**

### Glede

Våre medlemmer driver med idrett fordi det gir en indre glede og motivasjon. Gleden ved å mestre er viktig uansett prestasjonsnivå, og vi er glad og stolt når vi utvikler oss. Vi lykkes når alle medlemmene føler seg velkommen, og når glede og samhold preger Hetlevik IL. Gleden skal være en drivkraft enten man er utøver, trener, dommer, foresatt eller frivillig, og alle er like viktige for Hetlevik IL.

###  Utvikling

Hetlevik IL skal være en klubb der medlemmene utvikler seg i positiv retning både sosialt, fysisk og psykisk. Aktivitetene skal være tilpasset den enkelte, og stimulere til progresjon både som gruppe og enkeltindivid. Klubben skal følge med i samfunnsutviklingen og være åpen for endringer til det beste for medlemmene og lokalsamfunnet vårt.

###  Trygghet

Trygghet er en grunnpilar i arbeidet vårt. Medlemmene våre skal trives og delta i et trygt idrettsmiljø der de opplever å være betydningsfulle. Trygge omgivelser både på og utenfor banen gir rom for utvikling av et godt selvbilde og en god selvfølelse. Gode holdninger og verdier hos medlemmene våre er viktig for at alle opplever å bli akseptert, verdsatt og bekreftet for den de er.

### Samhold

Gjennom å være sammen opplever vi samhold og fellesskap. Vi skal i den flotte bygda vår skape møteplasser som legger til rette for å møtes med respekt og inkludering av andre. Vi står sammen for å oppnå våre målsetninger og ingen spillere er større enn laget og ingen lag er større enn klubben.

## Fair play

Fair Play er samlebegrepet for vårt verdiarbeid. Fair play-arbeidet er grunnlaget for vårt omdømme og våre handlinger, og synliggjør hvordan fotballen tar en oppdragende rolle overfor barn og ungdom. Fair play handler om overordnede verdier, respekt for andre mennesker og om å forsterke vennskap.

Dette fokuset på etikk gjør fotballen til den viktigste aktøren i holdningsarbeid ved siden av hjem og skole. Fair play handler om det som skjer på og utenfor fotballbanen, og er den verdibaserte normen som skal gjennomsyre all aktivitet på alle nivåer, herunder respekt for, og etterlevelse av gjeldende regelverk, retningslinjer og verdisett.

 -kontakt:

Å ha en Fair Play kontakt er en del av idrettslaget sin oppgave, knyttet til å være godkjent Fair Play klubb i NFF Hordaland.

## Trygger rammer – rutiner og retningslinjer

Hetlevik IL skal aktivt gjennom å jobbe forebyggende sikre en trygg og god aktivitet. Det gjør vi ved at to personer har ansvar for oppfølging ved eventuelle uønskede hendelser.

Vi har rutiner for oppfølgingen av disse som er følgende:

* to personer er involvert i saken.
* begge sider av saken belyses.
* kommunikasjon er avgjørende for alle parter. VIK/NFF Hordaland kobles på ved behov.
* styret håndterer saken og fatter en beslutning.

Det er viktig for HIL at alle parter opplever at klubben håndterer sakene på en trygg og god måte. Vi ønsker det beste for alle våre medlemmer.

Hetlevik idrettslag skal årlig jobbe med et valgfritt tema fra Trygge Rammer. Følgende tema inngår i Trygge Rammer:

* Eat Move Sleep
* Seksuelle overgrep og trakassering
* Doping
* Alkohol
* Trafikksikkerhet
* Kampfiksing og spilleavhengighet
* Mobbing og rasisme (som inngår i Fair play)
* Skader og forsikring

### Mobbing og rasisme

I 2021 og 2022 har Hetlevik idrettslag valgt å jobbe med mobbing og rasisme. Temaet skulle introduseres for barn og foreldre på kick-OFF vårsesongen 2021. På grunn av covid-situasjonen ble dette utsatt. Dette vil bli tema på kick-OFF våren 2022. Hetlevik IL ønsker å leie inn foredragsholder som kan holde foredrag for foreldre og barn om mobbing. Hva er mobbing, hva gjør mobbing med dem som blir mobbet, dem som mobber og familiene rundt.

### Trafikksikkerhet

#### Bakgrunn for fokus på trafikksikkerhet

I Hetlevik har vi smale og uoversiktlige veier og lite fortau. Det er ofte mye trafikk på veien i tidsrommet når barna går til og fra trening og kamp. Det er derfor viktig at alle som ferdes langs veien til og fra fotballbanen vet hvordan man skal gå langs veien. På grunn av smal vei og mangel på gode snumuligheter ved fotballbanen er det også nødvendig med retningslinjer for hvor voksne som kjører barna til og fra trening bør stoppe for å levere eller hente barna. Dette for å unngå mye trafikk og farlige situasjoner på et lite område der mange barn ferdes. Når høstmørket kommer er det viktig at alle som skal til og fra fotballbanen bruker refleks.

Rutiner og retningslinjer for trafikksikkerhet:

* Gå til trening:
	+ Gå ytterst på venstre side av veien. Barn og voksne skal benytte fortau der det er. På uoversiktlige partier kan man gå over på høyre siden av veien hvis det er mer oversiktlig. Det er viktig å stoppe og se seg til begge sider før veien krysses. <https://www.tryggtrafikk.no/trafikkregler-for-fotgjengere/>
* Kjøre til trening og kamp:
	+ Bruk parkeringsplassen på andre siden av veien for å levere og hente barna. De minste barna bør følges over veien til banen. Det er viktig å stoppe og se seg til begge sider før veien krysses.
* Bruk refleks! Når høst- og vintermørket kommer er det viktig at alle barn og voksne som går til trening eller kamp bruker refleks.

# Klubbens lover

Lov for Hetlevik Idrettslag finnes på [hjemmesiden](http://www.hetlevikil.no/). Endringer i klubbens lov skal vedtas på årsmøtet og godkjennes av idrettskretsen.

# Klubbens målgruppe (aldersklasser, lag)

Hetlevik idrettslag er et idrettslag med ulike aktiviteter for små og store.

Fotballaktiviteten består av barnefotball fra 6-12 år. Det er i dag 10 barnefotballag i Hetlevik.IL.

Ved overgang til ungdomsfotball samarbeider idrettslaget med Askøy Fotball.

Klubbens Sportsplan finner du [her](http://www.hetlevikil.no/sportsplan/).

Andre aktiviteter idrettslaget har i dag:

* Småbarnstrim for 3-åringer
* Småbarnstrim for 4-åringer
* Førskolegøy, fotball for 5-åringer
* Dans for 1.-7.klasse
* Allidrett fra 15 år og oppover
* Yoga for voksne og ungdommer

Planlagte aktiviteter er:

* Idrettsskole for 1.-7. klasse med oppstart høsten 2022

# Klubbens organisering

## **Årsmøtet**

Årsmøtet er klubbens høyeste myndighet og avholdes hvert år innen mars måned. Innkalling til årsmøte annonseres på nettsiden til [Hetlevik IL](http://www.hetlevikil.no/), og på Hetlevik IL sin Facebookside.

Årsmøtet legger grunnlaget for styrets arbeid. Alle som ønsker å være med på å bestemme hva klubben skal gjøre og hvordan den skal drives, bør delta på årsmøtet. For å ha stemmerett må medlemmet ha fylt 15 år, vært medlem av idrettslaget i minst én måned, og ha betalt kontingenten. Medlemmer under 15 år har møte- og forslagsrett. For mer informasjon om stemmerett, valgbarhet, forslagsrett mv., se idrettslagets lov § 5 til § 8

[lovnorm-for-idrettslag.docx (live.com)](https://view.officeapps.live.com/op/view.aspx?src=https%3A%2F%2Fwww.idrettsforbundet.no%2Fglobalassets%2Fidrett%2Fjuss%2Flovnormer-2019%2Flovnorm-for-idrettslag.docx&wdOrigin=BROWSELINK)

Protokollen fra årsmøtet legges på nettsiden til [Hetlevik IL](http://www.hetlevikil.no/arsmote-side/).

## Klubbens organisasjonskart med rollebeskrivelser



## Styrets sammensetning og oppgaver

Styrets viktigste funksjon er å legge til rette for best mulige rammer rundt aktiviteten på alle plan. Arbeidsfordelingen i klubben og styret bestemmes av lokale forhold og rammebetingelser. Man må forsøke å trekke det beste ut av hver enkelt i et samlet teamarbeid. Dette betinger at styret går til en ny arbeidsperiode med åpenhet om sterke og mindre sterke sider – slik at oppgavene kan fordeles på en optimal måte.



### Styrets viktigste oppgaver

* Lede klubbens mål- og strategiarbeid og foreta en kontinuerlig strategisk oppfølging av rammene
* Lede klubbens verdiarbeid
* Ha økonomisk kontroll og lede driften
* Sørge for riktig organisering og styresammensetning og effektive underutvalg
* Følge idrettens lover og representere klubben utad
* Legge til rette for at man kan rekruttere flest mulig, beholde dem over tid, samt utvikle gode idrettsutøvere

Hetlevik IL trenger å fylle mange ulike roller for å drive aktiviteten på en god måte. Her er de viktigste rollene forklart. Det er viktig at alle rollene har personer knyttet til seg, og det kan i den praktiske organiseringen bli slik at enkelte personer har mer enn en rolle.

### Leder

Leder av Hetlevik IL er øverste leder av all aktivitet og har hovedansvar for at aktiviteten skjer innenfor lovlige rammer. Leder skal sørge for at driften av klubben foregår på en rasjonell og økonomisk forsvarlig måte.

**Leder skal:**

* Kalle inn til, organisere og lede styremøter
* Delta på styremøter med stemmerett
* Sørge for at aktiviteten skjer innenfor rammer, retningslinjer og lovverk gitt av myndigheter, krets og forbund
* Være et av klubbens kontaktledd mot krets og forbund
* Iverksette og følge opp føringer og vedtak fra krets og forbund
* Være første kontaktperson mot media og presse
* Delegere, koordinere og følge opp administrativt og sportslig arbeid i idrettslaget
* Hovedansvarlig for idrettslagets økonomi, budsjett og regnskap
* Støtte lagene med råd og praktisk hjelp der dette er nødvendig
* Sende inn søknad om offentlig støtte. 1. mai
* Skrive årsmelding for HIL

### Nestleder

**Nestleder skal:**

* Være leder sin stedfortreder
* Være fast medlem i styret
* Delta på styremøter med stemmerett
* Utføre oppgaver pålagt av leder/styre
* Være medlemsansvarlig

### Arrangements ansvarlig

**Arrangement ansvarlig skal:**

* Være fast medlem i styret
* Delta på styremøter med stemmerett
* Overordnet ansvar for alle arrangement gjennomført av klubben
* Overordnet ansvar for drift av kiosk
* Komme med innspill til styret om nye aktiviteter som Hetlevik IL ønsker å gjennomføre
* Gjennomføre møter med arrangementskomiteen
* Lage årsmelding for arrangementskomite
* Utføre de oppgaver som blir pålagt av leder/styre
* Ansvarlig for at renhold/ vedlikehold av kiosk blir utført regelmessig
* Være Eat Move Sleep ansvarlig
* Samarbeide med cupansvarlig og arrangere Kiwi Bama-Cup

### Økonomiansvarlig

Økonomiansvarlig skal på vegne av styret holde kontroll på idrettslagets økonomi.

**Økonomiansvarlig skal:**

* Lede økonomiutvalget og markedsutvalget
* Være fast medlem i styret
* Delta på styremøter med stemmerett
* Holde styret løpende orientert om økonomistatus i forhold til vedtatt budsjett, samt gi styret nødvendige økonomiske anbefalinger i forhold til det løpende regnskap
* Føre gruppens regnskap i henhold til styrende kontoplaner og regnskapsmessige prinsipp, samt ha gyldig tilgang til gruppens bankkonti
* Sørge for nødvendig godkjenning/attestering av leder før betaling av regninger
* Samstille og presentere idrettslagets regnskap og budsjett til årsmøtet
* Utføre de oppgaver som blir pålagt av leder/styre
* Kontaktpunkt mot kommunen og offentlige styresmakter angående offentlige støtteordninger
* Fakturere sponsorer

### Økonomiutvalg

Økonomiutvalg skal ha ansvar for medlemsregistrering/medlemsrapportering. Et oppdatert medlemsregister er viktig for kontroll på medlemmer og for offentlig støtte til idrettslaget. Denne funksjonen skal sørge for at registeret er mest mulig oppdatert.

**Medlemsansvarlig skal:**

* Basert på innspill fra lagledere i det enkelte lag, sørge for at medlemsdatabasen er oppdatert
* Basert på medlemslister, sørge for at regning for medlemskontingent blir sendt til det enkelte medlem
* Melde inn medlemstallet og annen relevant data til styresmakter og kommune i forbindelse med offentlig støtte til Hetlevik IL
* Sammen med leder sende inn idrettsregistrering inne 30. april

### Markedsutvalg

Hetlevik IL er en frivillig organisasjon som er avhengig av inntekter fra offentlige styresmakter, kommune, sponsorer, dugnad, gaver og så videre for å ha en sunn klubbøkonomi.

**Markedsutvalg skal:**

* Koordinere kontakt med mulige sponsorer for å unngå at noen blir kontaktet av mange lag hver for seg
* Foreslå mulige hovedsponsorer for styret i HIL og felles markedsgruppe
* Søke om sponsormidler på vegne av HIL
* Foreslå og delta i planlegging og gjennomføring av inntektsbringende aktiviteter
* Rapportere til økonomiansvarlig

### Sekretær:

**Sekretær skal:**

* Være fast medlem i styret
* Delta på styremøter med stemmerett
* Føre referat fra styremøter
* Sende referat ut til styret
* Utføre de oppgaver som blir pålagt av leder/styre
* Følge opp at årsmelding fra leder og grupper er klar til årsmøtet
* Oppdatere klubbhåndbok
* Være kvalitetsklubbansvarlig
* Være ansvarlig for å innhente politiattester i klubben
* Være web ansvarlig

**Webansvarlig skal:**

* Administrere og drifte idrettslagets hjemmeside.
* Sørge for at informasjon på hjemmesiden/Facebooksiden er oppdatert og relevant
* Være kontaktpunkt for idrettslagets trenere, lagledere og andre relatert til hjemmeside og innhold på denne
* Være idrettslagets kontaktpunkt mot leverandør av hjemmesidene

### Kvalitetsklubbansvarlig

#### For å holde tak i prosess og årlig oppfølging trenger klubben en eller flere dedikerte personer som har dette ansvaret. Sekretær i styret er kvalitetsklubbansvarlig.

**Kvalitetsklubbansvarlig skal:**

* Ha inngående kunnskap om konseptet og være pådriver for å kommunisere hva Norges Fotballforbund legger i god kvalitet i klubbens planverk i praksis
* Være klubbens overordnede kontaktperson mot krets og forbund på spørsmål knyttet til konseptet
* Følge opp de standarder som er satt i systemet med tanke på implementering og etterlevelse av klubbens verdiarbeid i praksis
* Sette kvalitetsklubbkonseptet på agendaen til styret slik at man etterlever de retningslinjene som er lagt
* Sette kvalitetsklubbkonseptet på sakslisten til styret etter utarbeidet årshjul
* Følge opp og utbedre eventuelle avvik fra kriteriesettet
* Være pådriver og ansvarlig for gjennomføring av egenmelding av kvalitetsklubbarbeidet

### Sportslig leder

Sportslig leder skal være ansvarlig for at de retningslinjer som er i sportsplanen blir fulgt av trenerne i idrettslaget, og støtte trenerne i klubben slik at de kan utvikle seg til å gjøre en best mulig jobb.

**Sportslig leder skal:**

* Lede sportslig utvalg
* Fast medlem med stemmerett i styret i Hetlevik IL. Delta på styremøter
* Utføre de oppgaver som blir pålagt av leder/styre
* Sørge for at sportslig utvalg er kjent med styrevedtak
* Følge opp at trenere gjennomfører trening etter sportsplanen
* Ansvarlig for spilleroverganger og at spillerne er spilleberettiget før de deltar i kamp for klubben
* Vurdere, i samarbeid med sportslig utvalg, hvor mange lag som skal meldes på til seriespill i de ulike årsklassene.
* Koordinere påmelding og organisering av trenerkurs
* Følge opp hospiteringsordninger
* Følge opp talentutviklingen i Hetlevik IL
* Representere fotballaktiviteten i Hetlevik IL som medlem av styret
* Sørge for at alle årsrapporter kommer inn fra lagene levert sekretær.
* Lage årsmelding for sportslig utvalg.

### Anleggsansvarlig (hus/bane)

Alle anlegg Hetlevik IL disponerer er eid av Hetlevik IL. Hetlevik Idrettslag er avhengige av gode og tilgjengelige fasiliteter til den organiserte og uorganiserte aktiviteten for å nå sine sportslige mål. Anleggsansvarlig skal jobbe tett mot trenere, ledere og styret for å sørge for at Hetlevik IL har best mulige fasiliteter til trening, kamp, kurs og ellers daglig drift av klubben. Dette vil også gi positive ringvirkninger for den uorganiserte treningen.

**Anleggsansvarlig skal:**

* Være fast medlem av styre
* Delta på styremøter med stemmerett
* Lede dugnadsgjengen
* Sammen med representant(er) fra styret være Hetlevik IL sin kontaktperson mot Askøy kommune, NFF Hordaland, NFF og evt. andre angående anlegg og fasiliteter som Hetlevik IL eier eller disponerer
* Sammen med representanter fra styret være Hetlevik IL sin kontaktperson mot politiske miljø i kommunen for å påvirke disse til å skape best mulig rammevilkår for idrettsaktivitet i Askøy kommune
* Være Hetlevik IL sitt kontaktpunkt mot trenere, ledere og medlemmer på området anlegg og fasiliteter
* Delta på møter mellom Hetlevik IL og Askøy kommune som gjelder anlegg og fasiliteter
* Være aktiv internt i klubben med informasjon og retningslinjer for å ta best mulig vare på de anleggene og fasilitetene vi disponerer samt å utnytte disse på en best mulig måte
* På bakgrunn av tilbakemeldinger fra ledere og trenere melde inn skader og behov for reparasjoner på fasiliteter
* Være med å foreslå utbedringer og nyinvesteringer
* Ansvarlig for at renhold/ vedlikehold av bane, klubbhus blir utført regelmessig
* Lage årsmelding for anlegg

### Varamedlem

**Vara medlem skal:**

* Delta på styremøte ved behov

## Beskrivelse av øvrige roller/funksjoner:

### Fiks ansvarlig

FIKS står for Fotballens Informasjon og Kommunikasjons System og eies av NFF. I FIKS registreres alle spillere, trenere, lagledere og andre tillitsvalgte med dedikerte roller og oppgaver i driften av idrettslaget.

**Fiksansvarlig skal:**

* Sørge for at alle spillere er registrert i FIKS fra det året de fyller 12 år
* Registrere alle nyinnmeldte spillere
* Administrere overganger i FIKS
* Registrere alle tillitsvalgte med dedikerte nødvendige roller/oppgaver
* Administrere lags påmeldinger i samarbeide med sportslig leder
* Oppdatere baneinformasjonen i samarbeid med kretsen
* Gi brukertilgang til de som trenger det
* Være kommunikasjonsledd med NFF Hordalands FIKS-ansvarlige
* Sørge for å holde seg oppdatert i FIKS om endringer som skjer
* Være kontaktpunkt og veileder for å påse at andre brukere er oppdatert i bruk av verktøyet

### Fair Play kontakt

Rollen Fair Play ansvarlig er del av idrettslagets oppgaver knyttet til å være godkjent Fair Play klubb i NFF Hordaland

**Fair Play ansvarlige skal:**

* Ansvar for Hetlevik IL sitt Fair Play utvalg
* Være kontaktpunkt mot trenere, ledere og medlemmer i Hetlevik IL for saker som gjelder Fair Play
* Være pådriver for, samt promotere Fair Play i Hetlevik IL
* Sørge for at Fair Play alltid er et tema i møter og arrangement som arrangeres av Hetlevik IL
* Sørge for at foreldrevettregler blir gjort kjent hos trenere, ledere, spillere og foreldre i Hetlevik IL
* Koordinere bruk av kampvert i alle lag i alle alderstrinn og på denne måten være med på å sørge for at kamper blir gjennomført etter «Fair Play» prinsippet
* Foreslå og legge til rette for Fair Play aktiviteter i Hetlevik IL gjennom året sammen med de enkelte lag, sportslig utvalg og styret
* Ansvar for planlegging av kick-off med verdimøte og tema fra «trygge rammer»
* Sørge for at det årlige temaet fra «trygge rammer» blir gjort kjent og jobbet med i Hetlevik IL gjennom hele året
* Være kontaktpunkt mellom Hetlevik IL og NFF Hordaland i saker som gjelder Fair Play

### Valgkomité

Valgkomitéen sin hovedfunksjon er å finne representanter til å fylle funksjoner og posisjoner i organisasjonen til Hetlevik IL. Det er årsmøtet som velger valgkomite`.

**Valgkomiteen skal:**

* Være kontaktpersoner i Hetlevik IL mot personer som har en funksjon i styret, verv eller grupper de ikke lenger ønsker å fylle
* Være kontaktpersoner i Hetlevik IL mot personer som ønsker å være med å bidra i idrettslaget
* Med utgangspunkt i organisasjonsplan foreslå nye personer inn i funksjoner, verv eller grupper

### Representant til valgkomite` i Hetlevik alliansen

Representanten blir valgt av styret i Hetlevik Idrettslag og er Hetlevik IL sin representant til Alliansen sitt årsmøte. Vedkommende sitter i komitéen med representant fra de to andre eierlagene, Hetlevik Skolekorps og Hetlevik Musikklag.

### Kontrollkomite

Det skal velges to medlemmer og en vararepresentant til kontrollkomiteen, disse bør være medlemmer av klubben.

### Materialforvalter

Materialforvalter sin viktigste oppgave er å sørge for at lag og medlemmer i Hetlevik IL har nødvendig trenings- og kamputstyr.

**Materialforvalter skal:**

* Være fast medlem i sportslig utvalg i Hetlevik IL
* Utføre de oppgaver som blir pålagt av leder/styret
* Være Hetlevik IL sin kontaktperson mot leverandører av utstyr til idrettslaget
* Administrere innkjøpsavtale inngått med leverandører av utstyr til Hetlevik IL
* Ha ansvar for idrettslagets lager av idrettsutstyr
* Vurdere innmeldte behov for utstyr
* Kjøpe inn nødvendig trenings- og kamputstyr utfra budsjett, basert på innmelding fra lagledere
* Etterse at alt klubbutstyr kjøpes inn i henhold til inngåtte avtaler med utstyrsleverandør
* Utføre de oppgaver som blir pålagt av leder/styr/sportslig utvalg

### Trenerveileder

Klubben skal ha en trenerveileder. De sentrale oppgavene skal være rekruttering og oppfølging av trenere, samt ha et ansvar for å gjennomføre konkrete tiltak for realisering av sportsplanen.

**Trenerveileder** i Hetlevik IL rapporterer til sportslig ledelse og er ansvarlig for følgende:

* Oppfølging av nye trenere
* Oppfølging av klubbens trenere i faglige og praktiske spørsmål, være en samtalepartner for trenere
* Kartlegge kompetanse og bidra til at alle trenere har nødvendig utdanning
* Delta på klubbens oppstartsmøter for nye årskull sammen med rekrutteringsansvarlig
* Være pådriver for å implementere sportsplanen i den daglige aktiviteten
* Utarbeide struktur for hvordan trenerforum i klubben skal organiseres
* Gjennomføre og lede minst to trenerforum hvert år i henhold til sportsplan
* Etablere trenerkvelder for å skape et trenermiljø på tvers av lagene

### Rekrutteringsansvarlig

Hetlevik IL skal ha en rekrutteringsansvarlig. Personen må gjennom sin væremåte opptre som en god ambassadør for klubben

**Rekruteringsansvarlig skal:**

* Være medlem av sportslig utvalg
* Ha kjennskap til klubbens visjon, verdier, mål og handlingsplaner
* Ha kjennskap til hvordan de ansvarlige rundt lagene anbefales å organisere seg, med trenere, lagledere, og foreldrekontakter
* Ha ansvar for å kartlegge og rekruttere trenere i forkant av oppstartsmøte
* Kalle inn og gjennomføre oppstartsmøte for førskoleforeldre til et informasjonsmøte i august /september der de som er interessert i å trene/organisere lagene melder seg
* Formidle kontakt mellom nye trenere og politiattestansvarlig
* Bistå barnefotballansvarlig som en hjelper på de første treningene for de nye lagene
* Være nye trenerne sin kontaktperson og sammen med trenerveileder og barnefotballansvarlig, ha som oppgave å følge opp de nye lagene og passe på at de får informasjonen de trenger
* Ha ansvar for å følge opp Hetlevik idrettslag sin rekrutteringsplan
* Ha ansvar for å evaluere og videreutvikle klubbens rekrutteringsplan i samarbeid med sportslig utvalg

### Dommeransvarlig

Hetlevik IL har et ansvar for å rekruttere og utvikle dommere. Idrettslaget har en dommeransvarlig som har et særskilt ansvar for å ta vare på klubbens dommere, samt koordinere alle dommeraktiviteter i Hetlevik IL.

**Dommeransvarlig skal:**

* Være kontaktperson for dommere i klubben
* Samarbeid med klubbens dommere og styre
* Sammen med styret ha hovedansvaret for å rekruttere og beholde nok dommere i forhold til antall lag
* Være oppdatert på eksisterende regler og regelendringer fra krets/forbund
* Være kontaktperson for trenere i spørsmål rundt regelverk og tolking av disse
* Legge til rette for å tilby dommerkurs til dem som ønsker det, og følge opp og veilede disse i kamper
* Skal ha ansvaret for å tilby dem som har ambisjoner og talent, videre oppfølging og etterutdanning i nært samarbeid med kretsen
* Delta på sonemøter for dommere eller samlinger i regi av kretsen
* Være med å arrangere lokale dommerkurs (ett per år)
* Påse at dommerne har en naturlig plass i klubbmiljøet på lik linje med spillerne
* påse at utstyr til dommerne inngår i klubbens utstyrsavtale
* tilrettelegge treningsmuligheter for dommerne, gjerne sammen med klubbens lag, herunder også deltakelse på treningsleir
* Sette opp dommere til alle hjemmekamper i seriespill for alderen 7-9 år

# Lagets organisering

## Trener

Alle lag i Hetlevik IL skal ha en egen trener. Det kan være flere trenere for ett lag, men det skal være klart for Hetlevik IL, foreldre og spillere hvem som har hovedansvaret.

**Treneren skal:**

* Ha hovedansvar for laget
* Ha kontrakt med klubben
* Ha godkjent politiattest
* Gjøre seg kjent med sportsplanen og rette seg etter denne i trenerarbeidet
* Legge til rette for og bidra til samarbeid mellom lag på samme alderstrinn, og med lag over og nedenfor angående hospitering og treningssamarbeid
* Stille godt forberedt til trening og kamp, og gjennomføre disse retningslinjene i sportsplanen
* Sørge for at treninger blir gjennomført på en variert og god måte
* Alltid ha fokus på «Fair play» i trening og kamp
* Delta på trenerforum og samlinger i regi av klubb og krets
* Delta på trener- og aktivitetslederkurs alt etter hvilket nivå laget er på, arrangert av klubb, fotballkrets (NFF Hordaland) eller fotballforbund (NFF)
* Ta ansvar for at det blir skapt gode og positive holdninger til medspillere, motspillere, dommere, trenere og lagledere
* Sørge for at alle Hetlevik IL sine spillere og trenere alltid takker dommer, motstanderlaget sine spillere, trenere og lagleder etter kampen
* Bidra til positiv stemning i laget
* Sørge for at spillere tar vare på klubbens utstyr og anlegg til enhver tid. Garderobe skal være ryddet og låst etter bruk
* Skape forståelse for medansvar for sportslige resultat, egenutvikling, treningsutbytte, utstyr, plikter etc.
* Ved sesongslutt skrive årsrapport sammen med lagleder, skal inneholde: hvem som har vært med på laget, for og etternavn. Hva som har hendt i året
* Trenere i barnefotballen er ansvarlig for å legge til rette for jevnbyrdighet i kamp. Dette ved å ta kontakt med trener til motstanderlag og oppfordre til å ha fokus på dette

## Lagleder

Lagledere har ansvaret for det praktiske arbeidet i forbindelse med treninger og kamper.

**Lagleder skal:**

* Være godt kjent med innholdet i sportsplanen
* Ha godkjent politiattest
* Samle inn informasjon og utarbeide navnelister over alle spillerne på laget med fødselsdato, telefonnummer, kontaktpersoner og lignende
* Være ansvarlig for at det er oppdaterte spiller- og foreldrelister til enhver tid
* Sørge for påmelding til serie- og cupspill i samråd med trenere, og rette dette til sportslig utvalg
* Være ansvarlig for å koordinere og forberede serie og treningskamper. Dette gjelder bl.a. transport, dommerutgifter, kamprapport, resultatrapportering osv.
* Ha kontakt med motstanderlaget sin lagleder eller trener for praktisk gjennomføring av kampen
* Sørge for at en har dommere til sitt lags hjemmekamper
* Ha kontakt med dommer i forkant av hjemmekamper, dette er spesielt viktig når NFF Hordaland setter opp dommere
* Ta imot dommer og bortelag på kampdagen sammen med Fair Play kampvert
* Koordinere og organisere endring av kamper/ trening ved behov og melde det inn til sportslig utvalg
* Sørge for at laget har nødvendig trenings- og kamputstyr
* Lage gode sportslige og sosiale rammer rundt laget og bidra til positiv stemning i laget
* Koordinere lagets dugnadsarbeid, samt motivere for dette arbeidet
* Delta på trenerforum
* Arrangere to foreldremøter hvert år. I god tid før sesongstart skal det, i samarbeid med trenere, informeres om planer for laget gjennom sesongen. Det skal opplyses om treningsopplegg, ambisjonsnivå, planer for cuper o.l. Det skal også informeres om foreldrevettreglene (se kapittel 11 i sportsplanen)
* Arrangere årlig avslutning for laget sammen med trenere
* Sørge for at spillere tar vare på klubbens utstyr og anlegg til enhver tid. Garderobe/ toalett skal være ryddet etter bruk
* Ved sesongslutt skrive årsrapport sammen med trener, skal inneholde: hvem som har vært med på laget, for og etternavn. Hva som har hendt i året
* Informere om forsikring, utvidet forsikring, skadeforebygging, klubbens verdier og årets tema for trygge rammer

## Foreldrekontakten

Foreldrekontakten skal være kontaktpunkt mellom trenere/leder og foreldregruppen i det enkelte lag. Foreldrekontaktene er også ansvarlig for noen oppgaver samt at en ønsker at alle foreldrene koordinert gjennom foreldrekontaktene bidrar for å skape en god sosial ramme rundt det enkelte lag.

**Foreldrekontakten skal:**

* Representant og kontaktpunkt inn mot lagleder og trenere for foreldrene i laget
* Bidra og være pådriver for å skape gode sosiale rammer rundt laget under trening og kamp
* Dersom det oppstår situasjoner i det enkelte lag som er vanskelige å håndtere mot trenere og lagleder skal foreldrekontakten(e) ta kontakt med sportslig leder eller styrets leder avhengig av problemet
* Evt andre oppgaver som laget internt blir enige om at foreldrekontakten skal utføre
* Være kontaktledd til arrangementskomitéen i Hetlevik IL
* Koordinere dugnad sammen med lagleder

# Klubbdrift/rutiner

## Politiattest

Seksuell trakassering og overgrep er straffbart og et fullstendig brudd med idrettens mest grunnleggende verdier og i strid med straffeloven. Norsk idrett har vedtatt at alle idrettslag fra 1. januar 2009 plikter å innhente politiattest for personer som skal utføre oppgaver for laget, som innebærer et tillits- eller ansvarsforhold overfor mindreårige eller mennesker med utviklingshemming. Hetlevik IL har klare rutiner for kontroll med politiattester for alle relevante verv.
Det innebærer:

* Styret har oppnevnt en politiattestansvarlig.
* Rutiner for kontroll med politiattester er iverksatt.
* Status på at samtlige relevante verv i klubben har levert attest.

Hva er en politiattest?
En politiattest inneholder opplysninger om en person for tiden er siktet/tiltalt eller tidligere er ilagt forelegg/dømt for brudd på enkelte bestemmelser i straffeloven om seksualforbrytelser. Klubben har ikke anledning til å be personen om å innhente politiattest for andre straffbare forhold.

I Norge utstedes politiattest for den periode vedkommende har vært registrert bosatt i landet. For utlendinger med forholdsvis kort botid i Norge vil derfor attesten være av begrenset verdi idet den kun dekker vandelen i et avgrenset tidsrom.

NFFs krav er at politiattesten fornyes hvert tredje år.I frivillige organisasjoner hvor det er krav om politiattest, skal denne innhentes og fremvises den politiattestansvarlige før personen starter i sitt verv. Etter fremvisning kan ikke organisasjonen rutinemessig kreve ny politiattest fra en som fortsatt har samme stilling/verv. Organisasjonen kan kreve ny politiattest hvis dette dreier seg om nytt verv eller endrede arbeidsoppgaver. Frivillig organisasjon må da utstede ny bekreftelse på dette.

Hvem omfattes?
Ordningen omfatter alle ansatte og frivillige over 15 år som skal utføre oppgaver som innebærer et tillits- eller ansvarsforhold overfor mindreårige eller mennesker med utviklingshemming. ” Tillits- eller ansvarsforhold” er ikke klart avgrensede størrelser, men et sentralt element er at det må være en relasjon som strekker seg over tid. Grunnregelen: Er man i tvil, krever man politiattest. Den primære gruppen er lagets støtteapparat, men det vil også omfatte instruktører eller andre ansatte/tillitsvalgte. En oppsatt dommer skal ikke ha politiattest.

Her kan du lese mer om politiattestordningen:

<https://www.idrettsforbundet.no/klubbguiden/politiattest/>

Hvordan søke om politiattest:

<https://www.fotball.no/barn-og-ungdom/2016/retningslinjer-mot-seksuell-overgrep/#76928>

## Retningslinjer trenerbekledning:

I Hetlevik IL har hvert lag to trenere som signerer kontrakten «dugnadstrener». Disse trenerne får treningsdrakt og regnjakke. Trenere med “dugnadstrener-kontrakt» som trener lag fra og med 2. klasse får coach-jakke.

Hvis kontrakten avsluttes før 6 mnd. etter avtaleinngåelse skal coach-jakke og regnjakke leveres tilbake til Hetlevik IL.
Etter 3 år kan trenere ønske nytt sett. De som trenger nye klær før det er gått tre år (blitt for lite, hull i bukse ol.) kjøper nytt selv, med klubbens rabatter.

Personer som er trenere for flere lag, kan be om nytt ved behov før det er gått tre år.

Hetlevik IL har noen coach-jakker som er til utlån til hjelpetrenere og trenere, for de yngste årskullene.

## Kontingenter, avgifter, medlemskap

### Medlemskontingent

Medlemskontingenten fastsettes av årsmøtet og betales forskuddsvis. Betalingskrav blir sent på Spond til våre medlemmer. Kontingenten skal betales for hvert enkelt medlem. Hetlevik Idrettslag har ulike kontingentsatser: medlem kategori 1, medlem kategori 2 og medlem kategori 3 (familiemedlemskap).

Hvilke kontingent man skal betale avhenger av hvilke aktiviteter man deltar på. Familiekontingenten er å anse som en rabattordning der familien betaler ett samlet beløp. Det er ikke hele familien som har et medlemskap, men hvert enkelt familiemedlem har hvert sitt medlemskap. Alle skal registreres med navn, fødselsdato, adresse og e-post, da revisor skal kontrollere medlemslister mot regnskap. Kontingenten betales hovedsakelig en gang pr år. Om noen ønsker å dele kontingenten opp i flere delbetalinger kan Hetlevik IL kontaktes på faktura@hetlevikil.no.

|  |  |
| --- | --- |
| **Medlem, kategori 1**Fotball barn født 2015-2010 | **1000** |
| **Medlem, kategori 2**Småbarnstrim/ aktiviteter før skolealder/ andre aktiviteter / ikke- aktive medlemmer (HIL`s venner) | **300** |
| **Familiemedlemskap** | **2000** |
| **Medlem, kategori 3 – familie**Småbarnstrim/ aktiviteter før skolealder/ andre aktiviteter / ikke- aktive medlemmer (HIL`s venner) | **500** |
| **Yoga – treningsavgift** **Dans-treningsavgift**(må i tillegg betale medlemskap, familie eller enkelt til HIL) | **1400****300** |

*\* Betalingsgebyr til Spond kommer i tillegg på alle medlemskategoriene.*
*\* Medlemskap betales for 1 år. Treningsavgift yoga\dans betales pr. semester/ halvår.*

*\*Hvert medlemskap må knyttes opp mot en person\personnummer.*

**Hetlevik Idrettslag har inngått avtale med Askøy kommune om å forplikte seg i arbeidet med å minske barnefattigdom og redusere konsekvensene av det å vokse opp i lavinntekt. Lavinntektsfamilier kan få dekket kostander til medlemsavgifter og idrettsutstyr av Askøy kommune. Ta kontakt med Hetlevik Idrettslag v/leder på** **post@hetlevikil.no** **for å søke om fritak fra kontingent eller mulighet for å dele den opp.**

### Øvrige avgifter

Treningsavgift forekommer på de fleste aktiviteter f.o.m ungdom 13 år. Avgiften kreves inn sammen med kontingenten og er spesifisert i fakturaen. Andre avgifter kan være inngangspenger på arrangementer eller egenandeler i forbindelse med deltakelse på konkurranser og kurs. Slike avgifter trenger ikke årsmøtevedtak.

## Forsikring

Alle barn som er medlem av lag tilsluttet Norges Idrettsforbund og olympiske og paralympiske komité (NIF) eller som deltar i organisert aktivitet i klubbens/lagets regi er forsikret gjennom Gjensidige barneidrettsforsikring. Forsikringen omfatter barn til den dato de fyller 13 år. Mer informasjon om Gjensidige barneidrettsforsikring finner du ved å trykke [her](https://www.idrettsforbundet.no/klubbguiden/forsikring/). Mer informasjon om skader og forsikring finner du ved å trykke [her](https://www.fotball.no/klubb-og-leder/forsikring/).

**Forsikringer fra NFF**

Forsikringene er delt inn i følgende:

1. Obligatorisk grunnforsikring

Alle fotballspillerne i Hetlevik IL er dekket av grunnforsikring, denne gir deg tilgang til:

* Helsepersonell med spesialkompetanse på fotball- og idrettsmedisin
* Bestilling av utredning
* Tilgjengelighet og oppfølging
* Utredning innen 24 timer (MR-undersøkelse)
1. Frivillig utvidet forsikring (individuell tilleggsforsikring som må vurderes og dekkes av den enkelte spiller selv).

## Gjennomføring av klubbens hjemmekamper

**Kampdag:**

Hetlevik IL skal gjennomføre alle hjemmekamper i henhold til NFF sine regler. I dette ligger det at alle lag skal ha en kampvert som skal bidra til at fotballkampene foregår i trygge rammer hvor mestring og trivsel står i fokus. Dette er en oppgave som kan være fast eller gå på rundgang blant foreldrene. Kampverten ifører seg «kampvertvest» som utdeles fra trener sin drakt bag.

**Rollen innebærer:**

Før kampen:

* Sørge for at garderober, bane og mål er i orden
* Ta imot bortelaget og ønske dem velkommen
* Vise hvilken bane det skal spilles på, hvor toalettene er osv.
* Ta imot dommer og ønske han\hun velkommen
* Se til at tilskuere plasseres på motsatt side av lagene\trenerbenk og holder fornuftig avstand til sidelinjen
* Bistå hjemmelagets trener i å avholde Fair play-møtet
* Bistå i å organisere Fair play-hilsen før kampstart
* Ha kunnskap om hvor klubbens hjertestarter er

Under kampen:

* Støtte dommeren og påse at reaksjoner mot dommer er innen rimelighetens grenser
* Oppfordre til gode og positive heiarop slik at det er spillere\lag som er i fokus. Ta kontakt hvis det går over streken
* At negativ oppførsel mot egne og andre spillere\lag ikke aksepteres
* Prate med dommer i pausen
* Påse at alle tilskuere holder fornuftig avstand til sidelinje
* Oppfordre til positivitet fra trenere/lagledere, både mot spillere og dommer

Etter kampen:

* Bistå i å organisere Fair play-hilsen
* Takke begge lag og dommer
* Rydde rundt banen etter kampslutt

## Arrangement

Hetlevik Idrettslag arrangerer ulike arrangementer i løpet av året. Mye av aktiviteten blir gjennomført av arrangementskomiteen og andre frivillige i klubben. For å kunne gi medlemmene våre og bygden vår disse arrangementene, er vi også avhengig av dugnadsinnsats fra klubbens medlemmer.

**Oversikt over hvilke arrangementer klubben har:**

Mars/April: Verdimøte/ Kick-off

1.mai: Barnas dag

August: Fotballskole

September: KIWI BAMA - cup

November: Årsfest

Desember: Fakkeltog

## Informasjon om dommere

Hetlevik Idrettslag har et ansvar for å rekruttere, utvikle og beholde dommere. Idrettslaget har en dommeransvarlig som har et særskilt ansvar for å ta vare på de som tar på seg et verv som dommer og koordinere alle dommeraktiviteter i Hetlevik IL. Det kan være nyttig for spillere på ulike nivå å ta et dommerkurs selv om en ikke ser for seg å bli dommer. Med et dommerkurs vil en bedre forstå fotballreglene og det er en måte å fange opp spillere som ellers kanskje hadde sluttet med fotball.

Det er dommeransvarlig i klubben som har ansvar for at klubbdommerkurs blir gjennomført og som har kontakt mot NFF Hordaland når det gjelder gjennomføring av rekrutteringsdommerkurs. Målet er at det blir gjennomført klubbdommerkurs hvert år i Hetlevik IL.

# Økonomi – plan for økonomistyring

Gode interne rutiner for økonomistyring og etablerte kontrollrutiner er viktige for en sunn økonomi i idrettslaget. Det er styrets plikt å sørge for ordentlig og oversiktlig registrering og dokumentasjon av regnskapsopplysningene.

God økonomistyring gir trygghet for klubben og dens tillitsvalgte og medlemmer. Planen skal revideres årlig og være tilgjengelig for medlemmene via nettsiden til Hetlevik IL.

**ØKONOMISKE PRINSIPP**
Den overordnede økonomistrategi er at drift og investeringer skal være selvfinansiert gjennom inntektsbringende tiltak og egenandeler.

**DUGNADER**
I Hetlevik Idrettslag skal ingen tvinges til å delta på dugnad. Vi henstiller medlemmer og foreldre om å stille opp på dugnad, men deltagelse baseres på frivillighetsprinsippet.

**BUDSJETT**

Klubben skal hvert år utarbeide budsjett for kommende år. Det budsjetteres på kontonivå, dvs. på et mest mulig detaljert nivå og tilsvarende som i regnskapet (slik at avvik lett kan følges opp). Budsjettet bør alltid baseres på forsiktighetsprinsippet, dvs. at man tar med kun sikre inntekter og tar høyde for alle kjente utgifter.

**REGNSKAP**

Alle idrettslag er regnskaps- og revisjonspliktige. Regnskapet følger i utgangspunktet kontantprinsippet, dvs. at inntekter og kostnader bokføres i den regnskapsperiode (år) der posten har oppstått, men ved større beløp kan det likevel foretas avsetning/periodisering slik at bokføring skjer på «rett år». Regnskapsåret følger kalenderåret.

**ØKONOMISTYRING OG KONTANTHÅNDTERING**

Kontantinntekter fra kiosksalg, loddsalg mv. skal alltid telles opp av to personer, og oppgjørsskjema fylles ut og signeres av to personer før pengene settes inn på konto (innleveres til banken).

**BRUK AV BANKKONTO**
Hetlevik Idrettslags bankkonti disponeres av to personer, Styreleder og Økonomiansvarlig, i fellesskap. Ved utbetalinger fra idrettslagets bankkonti (inngående fakturaer, refusjon av kontantutlegg etc.) skal regnskapsbilaget signeres av både styreleder og økonomiansvarlig.

**LAGSKASSE**

Det er klubben som er sjef. Det er ikke lov med private bankkonti til lagskasse i idrettslag.

All økonomi skal bokføres i klubbens regnskap. Å bruke prosjektregnskap er en hensiktsmessig løsning for å styre pengeflyten til de ulike lagene. Ved dugnad skal 10 % av inntektene gå til klubben/ 90 % til laget. Det anbefales minst mulig kontanthåndtering. Bilag sendes økonomiansvarlig umiddelbart.

**DOMMERUTBETALING**

Dommerregning sendes til faktura@hetlevikil.no. Dommeransvarlig oversender oversikt over dommere og gjennomførte dommeroppdrag til økonomiansvarlig. Vederlag skal utbetales av økonomiansvarlig innen 10 dager etter mottatt dommerregning/oversikt.

**BILGODTGJØRELSE / REISEREGNING**
Trenere, lagledere, styremedlemmer eller andre som har avtale om å få dekket utgifter til kjøring i forbindelse med oppgaver utført for klubben, plikter å levere godkjente bilgodtgjørelsesskjema før godtgjørelsen utbetales.

**ØKONOMISK ANSVAR**

NIF sin basislovnorm sier følgende: «For avdelinger og gruppers økonomiske forpliktelser hefter hele laget, og avdelinger/grupper kan ikke inngå avtaler eller representere laget utad uten styrets godkjennelse. Dette innebærer blant annet at det bare er lagets styre (hovedstyre der laget har grupper/ avdelinger med egne styrer) som kan foreta ansettelser og inngå sponsorkontrakter». Det siste er spesielt viktig å vite når fotballgruppen i et fleridrettslag skal inngå forpliktende kontrakter med samarbeidspartnere, trenere eller utøvere. Oppgaven kan delegeres til en funksjon i særgruppen.

**INNKREVING**

Innkreving skal alltid gjøres til klubbens bankkonti, fortrinnsvis hovedkonto (unntak dersom økonomiansvarlig har gitt beskjed om annen konto til spesielle formål). Det skal aldri brukes private bankkonti tilhørende styremedlemmer, lagledere mv.

Hetlevik idrettslag skal ha månedlig sparing til:

* Uforutsette utgifter
* Nytt banedekke

**MEDLEMSSKAP**

Klubben benytter Spond Club som er et elektronisk medlemssystem. Vi sender elektroniske betalingskrav til medlemmene, noe som gir enklere oversikt over utsendelser og rimeligere innkreving av kontingenter.

**MEDLEMSKONTINGENT**

Medlemskontingenten fastsettes av årsmøtet og betales forskuddsvis. Kontingenten skal betales for hvert enkelt medlem. Hetlevik Idrettslag har ulike medlemskontingenter, avhengig av hvilken aktivitet en deltar på. Familiekontingent er å anse som en rabattordning. Det er ikke hele familien som har et medlemskap, men hvert enkelt familiemedlem har hvert sitt medlemskap. Alle skal registreres med navn, fødselsdato, adresse og e-post, da revisor skal kontrollere medlemslister mot regnskap.

**TRENINGSAVGIFT**

Ingen av barna i Hetlevik Idrettslag betaler treningsavgift. Deltakere på yoga betaler treningsavgift. Denne kreves inn sammen med kontingenten og er spesifisert i fakturaen.

**ØVRIGE UTGIFTER**

Andre avgifter kan være inngangspenger på arrangementer eller egenandeler i forbindelse med deltakelse på konkurranser og kurs. Slike avgifter trenger ikke årsmøtevedtak.

**FORSIKRING**

Fotballforsikringen inkluderer fotballspillere i alle aldre. For spillere under 12 år er det et krav om at spillerne er registrert som medlem av en fotballgruppe/ fotballklubb tilknyttet Norges Fotballforbund. Spillerne vil dermed også være dekket ved utøvelse av organisert aktivitet i øvrige idrettslag som er medlem av Norges Idrettsforbund. Dette betyr at alle fotballspillere, uavhengig av alder og nivå, har samme dekning under grunnforsikringen.  Spillere som har fylt 12 år må være registrert i FIKS som aktive med lagsforsikring inneværende sesong for å være dekket av forsikringsordningen. Link: Detaljer om fotballforsikring https://www.fotball.no/nff/fotballforsikring

Hetlevik Idrettslag har tegnet underslagsforsikring (kriminalitet) ihht. gjeldende krav.  I tillegg har idrettslaget tegnet følgende forsikringer:

* Næringsbygg (klubbhus)
* Dugnad Organisasjoner, Korps/Klubb
* Eiendeler/Installasjoner ute (banedekke)
* Arbeidsmaskin (traktor)
* Ansvarsforsikring/ansvar for styret
* Rettshjelpsforsikring

# Informasjon/kommunikasjon

Trenerforum

Foreldremøter

Lagledermøter

Verdimøte/ Kick-off

Hjemmeside: [hetlevikil.no](http://www.hetlevikil.no/)

Facebook: <https://www.facebook.com/Hetlevikil/>

[Fotball.no](https://www.fotball.no/)

[Treningsøkta.no](https://no-fotball.s2s.net/home.php)

# Rekrutteringsplan

**Hvem**

1. Førskolebarn

2. Barn på småtrinnet på Hetlevik skole.

**Hvordan**

1. Info på Hetlevik Idrettslags hjemmeside.

2. Info til foreldre via barnehagen (oppslag og ranselpost).

3. Info på Facebook: Idrettslagets facebookside og oppslagstavlen for Hetlevik.

4. Info til foreldre på skolen via klassenes facebookside.

5. Barnas dag: fotballaktivitet for de minste, og info til barn og voksne på Hetlevik idrettslags 1 mai. arrangement “barnas dag”.

6. Lek med fotball er en aktivitet i barnetrimgruppene.

**Når**

Rekrutteringsansvarlig kaller inn til foreldremøte i august/september det året barna begynner sitt siste år i barnehagen. Barn som ønsker å starte på fotball på ett senere tidspunkt er velkommen på trening når som helst gjennom året. Idrettslaget, ved rekrutteringsansvarlig, informerer og rekrutterer via klassenes facebook ved oppstart av treninger i august.

**Hva**

Foreldre vil på foreldremøtet få informasjon om hvilke forventninger vi som klubb har til medlemmene, og hvilke forventninger de kan ha til Hetlevik idrettslag. Rekrutteringsansvarlig vil også informere om Hetlevik idrettslags visjon, mål og verdier.

Hetlevik Idrettslag har inngått avtale med Askøy kommune om å forplikte seg i arbeidet med å minske barnefattigdom og redusere konsekvensene av det å vokse opp i lavinntekt. Lavinntektsfamilier kan få dekket kostander til medlemsavgifter og idrettsutstyr av Askøy kommune. For å søke om fritak fra kontingent eller mulighet for å dele den opp må leder kontaktes.

Aktiviteten rundt det enkelte lag for de yngste er foreldrestyrt, og Hetlevik idrettslag rekrutterer foreldre til de ulike rollene på møtet. Hetlevik idrettslag har ikke en trenerstab som står klar til å overta laget, det må foreldregruppen ta ansvar for. Klubben har imidlertid et opplegg rundt oppfølging av trenerne. På de første treningsøktene vil leder for barnefotball ha ansvar for å gjennomføre treningene for barna sammen med nye foreldretrenere. Rekrutteringsansvarlig vil også bistå som en hjelper på de første treningene. Nye trenere/ledere gis tilgang til treningsøkta.no som er en database full av treningstips og øvelser, får utdelt håndbok og sportsplan, tilbys trenerkurs samt veiledning av klubbens trenerveileder. Realkompetanse er bra, men det er viktig at våre trenere formaliserer sin trenergjerning.

Rekrutteringsansvarlig, sammen med trenerveileder og leder for barnefotball, har som oppgave å følge opp de nye lagene og passe på at de får informasjonen de trenger.

I Hetlevik idrettslag er alle barn velkomne. Vi vil ta kontakt med Askøy kommune og flyktningetjenesten i kommunen hvis det er behov for det. Om det er noen barn som trenger et mer tilpasset tilbud skal Hetlevik idrettslag vise til, og bistå med kontakt, til Askøy kommunes stjernelag. For barne- og ungdomsfotball er dette Vestsiden Askøy.

Hetlevik idrettslag ønsker å gi jenter og gutter ett likeverdig tilbud og ønsker å opprette egne jentelag såfremt dette er mulig. Om antallet ikke blir nok til lag, er det mulig å slåes sammen med guttelag. Før en eventuelt avgjør sammenslåing med guttelag skal det vurderes om det er mulig å la jentene spille med jenter som er et år eldre. På grunn av varierende størrelse på årskullene og både i gutte- og jente klassen må disse vurderingene gjøres av idrettslaget fra år til år. Jenter ønsker å spille med jenter er budskapet fra NFF, og for å sikre at flest mulig jenter blir med lengst mulig, skal egne jentelag etterstrebes. Det skal ikke være forskjell i treningsmengde eller utstyr på jente / guttelagene som startes opp.

# Utdanning/kompetanse

**Lederkompetanse:**

Lederkompetanse er et nøkkelord for god styring av en klubb. Mange har erfaring fra lederjobber i sine private jobber, noen har lederutdanning og noen har liten eller ingen erfaring som ledere. Alle kan gjøre en god jobb som leder av en fotballklubb. NFFs lederutdanningsstige sikrer at den frivillige får fotballspesifikk lederkompetanse og får nødvendig ballast til å håndtere de utfordringene en vil møte i sin rolle.

NFFs lederkurs inneholder sentrale kompetanseområder for ledernivået i en klubb. Her er flere års erfaring samlet og framstilt for ledelsen i en klubb. Kompetansen man tilegner seg, sikrer en mer interessant arbeidshverdag for den frivillige med økt forståelse for lederrollene (www.fotball.no).

Flertallet av Hetlevik Idrettslag sine styremedlemmer har gjennomført lederkurs 1 utdanning.

**Trenerkompetanse:**

Trenerkompetanse er et av NFFs viktigste satsingsområder. Dyktige trenere er avgjørende for kvaliteten på aktivitetene. En god trener er både en god leder og har fotballfaglig innsikt. En kvalitetsklubb har satt utdanning av trenere i system.

NFFs trenerstige er NFF Grasrottreneren, UEFA B-lisens, UEFA A-lisens og UEFA Pro-lisens. NFFs to introduksjonskurs, barnefotballkvelden og ungdomsfotballkvelden er lavterskeltilbud med formål om å gi et minimum av fotballfaglig innsikt. Kursene er på fire timer, bestående av to timer teori og to timer praksis. For å bli kvalitetsklubb må samtlige lag ha en trener med dette kurset. NFF har en klar målsetting om å øke kravet til å ha gjennomført ett av delkursene i NFF Grasrottreneren for trenere i barnefotballen. Inntil videre er ikke dette er krav i kvaltetsklubbsystemet, men en sterk oppfordring. (enkelte kretser vil ha *NFF Grasrottreneren delkurs 1 eller 2 som krav til trenerkompetanse*)

**BARNEFOTBALL:**

* En trener pr. lag med minimum barnefotballkvelden
* En trener pr. årskull med minst ett delkurs fra NFF Grasrottreneren

Hetlevik idrettslag oppfyller krav til trenerkompetanse.